joelniklaus/EU_Wikipedias huggingface dataset:
GNK Dinamo Záhreb

Građanski nogometni klub Dinamo Zagreb, (GNK Dinamo Záhreb) je chorvátsky futbalový klub, ktorý hrá prvú najvyššiu chorvátsku súťaž. Bol založený v roku 1945. Sídli v meste Záhreb. Domáce zápasy hráva na štadióne Stadion Maksimir. Je držiteľom 11 ligových titulov a 10 ligových pohároch, čo je najviac v histórii Prva HNL.

Úspechy 
 Chorvátska liga
 Vítazi (21):  1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020
 Juhoslovanská liga
 Víťazi (4):   1948, 1954, 1958, 1982.
 Chorvátsky pohár
 Víťazi (11):  1994, 1996, 1997, 1998, 2001, 2002, 2004, 2007, 2008, 2009, 2011
 Juhoslovanský pohár
 Víťazi (7):   1951, 1960, 1963, 1965, 1969, 1980, 1983.
 Chorvátsky superpohár
 Víťazi (3):  2002, 2003, 2006, 2010

Zoznam trénerov

Zostava

Iné projekty

Externé odkazy 
 Oficiálna web stránka (chorvátsky)

Chorvátske futbalové kluby
Futbalové kluby založené v 1945
Šport v Záhrebe
NCIS: Námorný vyšetrovací úrad

NCIS je aj skutočná americká agentúra – pozri Naval Criminal Investigative Service

NCIS: Námorný vyšetrovací úrad (angl. Navy NCIS: Naval Criminal Investigative Service alebo NCIS: Naval Criminal Investigative Service) je „spin-off“ seriálu JAG (postavy z NCIS sa objavili v 8. sérii, epizódach 20. Ice Queen a 21. Meltdown). Ide o americký komediálno-dramatický krimi seriál, ktorý mal svoju premiéru 23. septembra 2003 na americkej televíznej stanici CBS.

NCIS bol v roku 2011 zvolený za najobľúbenejší americký seriál a v roku 2012 najlepšou svetovou drámou v televízii.

7. februára 2012 bola odvysielaná 200. epizóda s názvom „Life Before His Eyes“ (Celý život pred očami).

15. mája 2012 CBS odvysielala poslednú epizódu 9. série s názvom „Till Death Do Us Part“. Túto epizódu sledovalo v Amerike 19,05 milióna divákov. Zároveň to bola najsledovanejšia záverečná epizóda všetkých deviatich sérií.

24. septembra 2019 sa začala vysielať 17. séria, ktorá bola kvôli pandémia skrátená o 4 epizódy, a tak s počtom 20 epizód sa stala druhou najkratšou sériou v histórií seriálu a bola ukončená 14. apríla 2020. 

Seriál bol obnovený na 18. sériu, ktorá mala premiéru 17. novembra 2020.
15. apríla 2021 bol seriál obnovený na 19. sériu, ktorá mala premiéru 20. septembra 2021. 

V marci 2022 bol seriál obnovený na jubilejnú 20. sériu, ktorá mala premiéru 19. septembra 2022
K 17. októbru 2022 seriál obsahuje 440 epizód v 20. sériách.

Hlavné postavy

Hlavné postavy

Vedľajšie postavy 

 stav k 13. mája 2014 (koniec 11. série)

Časti 
Pozri Zoznam častí seriálu NCIS: Námorný vyšetrovací úrad

Seriály, ktoré sa odohrávajú v rovnaký čas, v jednou universe
 NCIS
 NCIS: Los Angeles
 NCIS: New Orleans
 NCIS: Hawai'i
 NCIS: Sydney
 JAG
 Hawaii 5.0
 Scorpion
 MacGyver (2016)
Magnum P. I. (2018)
 First Monday

Externé odkazy 
 CBS.com 
 

Kriminálne televízne seriály USA
Televízne seriály CBS
Televízne seriály z roku 2003
Prva HNL

Prva HNL je najvyššia chorvátska futbalová liga, hrajúca od roku 1991. Najviac titulov získal tím GNK Dinamo Záhreb s počtom 15-tich prvenstiev. V sezóne 2013/14 bolo v lige 10 tímov. Posledný zostupuje do Druga HNL a predposledný hrá baráž s druhým tímom Druga HNL.

Účastníci ročníka 2013/14

Zoznam titulov

Víťazi a najlepší strelci

Historická tabuľka Prva HNL (1992 - 2008/09) 

Najvyššie národné futbalové súťaže
Futbalové súťaže v Európe
Futbal v Chorvátsku
Staničné zabezpečovacie zariadenie

Staničné zabezpečovacie zariadenie je zabezpečovacie zariadenie zabezpečujúce chod, prechod a posun vlakov v železničnej stanici.

Má za účel zabezpečiť vlakovú cestu tak, aby boli pre jazdu vlaku správne postavené výhybky a výkoľajky, v odbočnom smere postavené odvratné výhybky a výkoľajky a tieto zaistené proti nesprávnej a náhodnej manipulácii, aby všetky návestidlá, ktoré by dovoľovali jazdu inému vlaku alebo posunu, zakazovali túto jazdu. Staršie typy zariadení ešte nezabezpečili aj volnosť vlakovej cesty, ale novšie už zabezpečujú aj volnosť tejto cesty a kontrolu správnej činnosti zabezpečovacieho zariadenia. Takisto zabezpečujú aj správnosť postavenia posunovej cesty. 

Železničná stanica, ďalej len stanica, je ohraničená vchodovými návestidlami, ktoré sú umiestnené na okrajoch stanice, podľa množstva koľají, ktoré sa v stanici zbiehajú. Ďalšou dôležitou súčasťou stanice sú výhybky. Zabezpečujú presmerovanie vlaku na potrebnú koľaj v stanici. 
Pre odchod vlaku sú zriadené odchodové návestidlá, ktoré dovoľujú odchod vlaku zo stanice.
Pre zvýšenie bezpečnosti sú v niektorých staniciach zriadené aj koľajové obvody, ktoré priamo zisťujú prítomnosť vlaku na danej koľaji. V dopravnej kancelárii, prípadne na danom stavadle sa to zobrazí na ovládacom paneli ako obsadená koľaj, ktorá je signalizovaná červeným svetlom v signalizácii pre danú koľaj. Závislosti medzi týmito vonkajšími zariadeniami sú riešené zabezpečovacím zariadením. Poznáme zariadenia elektronické, elektrické, mechanické. Zariadenia vylučujú možnosť stretnutia vlakov na jednej koľaji, vzájomné križovanie vlakov medzi koľajami, signalizujú možnú maximálnu rýchlosť pre daný chod vlaku. 
Pri elektronických zabezpečovacích zariadeniach je to riešené základným terminálom na princípe PC, v ktorom sú závislosti riešené programovým vybavením a ovládacia časť je zabezpečená pomocou relé. Vybavenie elektrických zariadení pozostáva z malorozmerových relé kde sú jednotlivé podmienky riešené samotným zapojením relé. Pri mechanických zabezpečovacích zariadeniach sú závislosti riešené mechanicky v riadiacom a stavadlovom prístroji prípadne ručným ovládaním pracovníka.

Mnemotechnická pomôcka

Pre lepšie pamätanie si úkonov pre postavenie cesty existuje vzorec : PC = J.D.Z.V.N

J - voľnosť koľaJí

D - Dobrá poloha výhybiek

Z - uZamknutie výhybiek

V - Vylúčenie ohrozujúcej cesty

N - správna Návesť

Železničné zabezpečovacie zariadenia
Gilbert Strang

William Gilbert Strang (* 27. november 1934, Chicago, USA), väčšinou známy len ako Gilbert Strang, je americký matematik. Najvýznamnejší je jeho vedecký prínos v oblastiach teórie konečných prvkov, variačného počtu a analýzy vlniek. Významná je tiež jeho pedagogická činnosť, je autorom viacerých matematických učebníc. V súčasnosti je profesorom matematiky na Massachusetts Institute of Technology.

Externé odkazy 

 Osobná stránka Gilberta Stranga na MIT
 Strangove videoprednášky z lineárnej algebry

Narodenia v 1934
Matematici USA
James Peebles

Philip James Edwin Peebles (* 25. apríl 1935, Winnipeg, Manitoba, Kanada), väčšinou známy len ako James Peebles alebo Jim Peebles, je kanadsko-americký fyzik a teoretický kozmológ. Významne prispel k teórii veľkého tresku, ako aj v oblastiach tmavej hmoty a tmavej energie. Spolu s Robertom Henrym Dickem a ďalšími fyzikmi predpovedal existenciu reliktového žiarenia. 

V roku 2019 získal Nobelovu cenu za teoretické objavy vo fyzikálnej kozmológii.

Referencie

Iné projekty

Externé odkazy 

 Bruce Medalists
 Personal Web page at Princeton University (Photos)
A Discussion on General Relativity by Students of John Wheeler and Bob Dicke, organized by Jim Peebles
Oral History interview transcript with Jim Peebles April 4 and 5, 2002, American Institute of Physics, Niels Bohr Library and Archives

Kanadskí fyzici
Kanadskí astronómovia
Fyzici USA
Astronómovia USA
Nositelia Nobelovej ceny za fyziku
Osobnosti z Winnipegu
Mária Terézia Habsburská (1638 – 1683)

Mária Terézia Habsburská (* 10. september 1638 – † 30. júl 1683) bola španielska infantka a manželka francúzskeho kráľa Ľudovíta XIV.

Pôvod 
Mária Terézia sa narodila v prvom manželstve španielskeho kráľa Filipa IV. s Izabelou Bourbonskou. Jej otec bol synom kráľa Filipa III. a jeho manželky Margaréty Habsburskej. Obaja prarodičia z otcovej strany patrili do habsburskej dynastie a ich starí otcovia boli bratia, cisári Karol V. a Ferdinand I. Matka Izabela sa narodila v manželstve hugenotského kráľa Francúzska Henricha IV. a Márie Medicejskej. Jej bratom bol Ľudovít XIII., otec jej neskoršieho manžela.

Mária Terézia sa síce narodila ako ôsmy potomok kráľovského páru, ale mala iba jediného brata, ktorý prežil detstvo.

Manželstvo 
9. júna 1660 sa vydala za svojho bratranca, francúzskeho kráľa Ľudovíta XIV. Narodilo sa im šesť detí:
 Ľudovít (* 1. november 1661 – † 14. apríl 1711), dauphin ∞ 1680 bavorská princezná Mária Anna (* 1660 – † 1690)
 Anne-Élisabeth (* 18. december 1662 – † 30. december 1662)
 Marie-Anne (* 16. november 1664 – † 26. december 1664)
 Marie-Thérese (* 2. január 1667 – † 1. marec 1672)
 Philippe-Charles (* 5. august 1668 – † 10. júl 1671)
 Louis-François (* 14. jún 1672 – † 4. november 1672)

Genealógia

Iné projekty

Zdroj 
 

Kráľovské manželky Francúzska
Kráľovské manželky Navarry
Španielski Habsburgovci
Španielske princezné
Čermáň

Čermáň je mestská časť Nitry ležiaca v jej juhozápadnej časti. Jeho rozloha je 2,9 km². Toto sídlisko je v súčasnosti rozdelené Dolnočermánskou ulicou na Horný Čermáň a Dolný Čermáň. Dolný Čermáň je väčšia a staršia časť, v ktorej sa nachádzajú rôzne továrne, firmy, školy, ale aj paneláky a rodinné domy. Horný Čermáň je spleť malých uličiek a rodinných domov, kam nejazdí ani žiaden autobus mestskej hromadnej dopravy. Celý Čermáň je ohraničený z juhozápadu Hornočermánskou ulicou, z východu Cabajskou, zo severu Železničiarskou, Hanulovou ulicou a sčasti Hviezdoslavovou triedou a zo západu Dolnočermánskou a Golianovou ulicou. Čermáň susedí s mestskými časťami Klokočina a Horné Krškany.

V Čermánskej oblasti sa nachádza materská škola, základná škola a dve stredné školy (Stredné odborné učilište potravinárske a Stredná priemyselná škola stavebná). Je tu postavený aj Kostol svätého Urbana.

Na Dolnočermánskej ulici sa nachádza aj Domov sociálnych služieb (domov dôchodcov), na Železničiarskej ulici Domov dôchodcov a domov sociálnych služieb. V niekdajšom Kultúrnom dome na Dolnočermánskej ulici má sídlo Miestny odbor Matice Slovenskej v Nitre, v jej priestoroch sídli i miestna pošta - Nitra 12.

Na Golianovej ulici od roku 1945 pôsobí futbalový klub ČFK Nitra (v minulosti pôsobil pod názvami Dynamo Čermáň, od sedemdesiatych rokov 20. storočia až do začiatku nového storočia ako Strojár Nitra). Klub momentálne pôsobí v 4. lige. Jeho odchodvancami sú napr. Miro Stoch alebo Ľubo Bernáth. Bývalý Strojár v minulosti využíval aj telocvičňu vedľa Stavebnej priemyslovky, pričom budova i areál boli vzorne udržiavané (pribudli tenisové kurty), avšak po nástupe primátora Víteka (SDKÚ) do funkcie chcelo mesto telocvičňu (a hlavne lukratívne pozemky pod ňou) vymeniť za zrúcaninu kúrie v mestskom parku. Telocvičňa i areál boli klubu odňaté a boli na nejakú dobu opustené a postupne chátrali až nakoniec ostali v dezolátnom stave. Dňa 8. decembra 2016 v tom čase už takmer dekádu nevyužívaná telocvičňa zhorela a na jej mieste neskôr postavili úplne novú. 

V polovici osemdesiatych rokov 20. storočia sa začala demolácia pôvodne chudobnej štvrte rodinných domov na uliciach Wolkerova (dnes Golianova) a Karola Marxa. Táto zástavba mala pôvodne ustúpiť novej výstavbe jedného z posledných nitrianskych sídlisk - sídlisku Čermáň Stred. Po revolúcii sa však výstavba sídlisk zastavila, niekoľko rokov zostal tento priestor nevyužitý a zarastený. Až v druhej polovici deväťdesiatych rokov sa spustila na tomto mieste výstavba nových bytových domov, pričom vznikla nová ulica - Južná. Nová štvrť je známa aj ako Martinák (alebo u Martináka) - podľa mena stavebnoinvestičnej spoločnosti, ktorá výstavbu realizovala.

 
Mestské časti Nitry
Vysielač Dubník

Vysielač Dubník () je rádiový a televízny vysielač. Nachádza sa na vrchu Dubník neďaleko rovnomennej osady v Slanských vrchoch.

Konštrukcia 
Tento kotvený oceľový stožiar vysoký 318 metrov je najvyššou stavbou na Slovensku. Konštrukcia stožiara je podobná s Vysielačom Suchá hora. Bol postavený v roku 1961 a do prevádzky bol uvedený 24. februára 1961.

Vedľa vysielača sa nachádza voľne stojaca oceľová telekomunikačná veža.

V auguste v roku 1968 bola ruskými okupačnými vojskami zničená vysielacia technika. Vysielač bol odstavený aj z dôvodu požiaru.

Šírený program 
Vysielacie stredisko patrí medzi najdôležitejšie a najvýkonnejšie vysielače na Slovensku. Signál z Dubníka je dostupný na veľkej časti východného Slovenska s výraznými presahmi do okolitých krajín. Prioritne má pokryť Košickú kotlinu, Východoslovenskú nížinu so Zemplínom a Šariš, no presahy umožňujú prijímať signál i na Spiši či Liptove.

Vysielače FM

TV vysielače 
V apríli 2011 bolo ukončené šírenie analógového signálu Dvojky a TV Markíza, v auguste 2011 aj Jednotky.

Digitálne televízne vysielanie 

28. apríla 2011 bola spustená distribúcia verejnoprávneho multiplexu.

DAB+ 

Do budúcna sa ráta aj so spustením digitálneho rozhlasového vysielania z tohto vysielača. 

Vďaka ktorému sa k DAB+ signálu dostane aj väčšia časť východného Slovenska.

Najbližšie vysielače 
Okolité významné vysielače a vzdialenosť k nim:

Prístup 
K vysielaču vedie asfaltová cesta z obce Zámutov, Zlatá Baňa alebo bývalej osady Dubník, ktorá je súčasťou obce Červenica.

Galéria 
Kliknite na obrázok pre jeho zväčšenie.

Poznámky

Referencie

Pozri aj 
 Dubník
 Dubník (vrch)
 Vysielač Makovica
 Zoznam vysielačov na Slovensku
 Zoznam najvyšších stavieb na Slovensku

Iné projekty

Externé odkazy 
 Poloha na turistickej mape
 Poloha na turistickej/cykloturistickej mape
 Vysielač Prešov – Dubník na Towercom
 Vysielač Prešov – Dubník na Radia.sk

Dubník
Stavby v okrese Prešov
Pečenie

Pečenie  je:
v užšom (nepresnom) zmysle: pečenie v rúre alebo keď pripravujete parky v hrnci bez vody a bez pokrývky 

v širšom (najsprávnejšom) zmysle: úprava jedla, pri ktorej pôsobíme horúcim vzduchom, priamym ohňom, opekaním na panvici alebo infračervenými lúčmi. , čiže úprava požívatín a pokrmov účinkom suchého tepla 
v najširšom (zastaranom) zmysle: ako v predchádzajúcom bode plus smaženie

Pečenie v širšom zmysle upravy potravin, K. Mrvova.pps

Podľa miery prepečenia rozlišujeme:
poloprepečené úpravy (napr. minútky) – mäso dosahuje pri pečení vnútornú teplotu 60°C, pri rozkrojení zostáva vnútri ružové 
stredne prepečené úpravy (napr. rozbíf, sviečkovica) – mäso má vnútornú teplotu 70°C, pri rozkrojení zostáva vnútri bledoružové
úplne prepečené úpravy – farba a prepečenie mäsa sú rovnaké

Podľa objektu, na/v ktorom sa pečie rozlišujeme:
pečenie v rúre (=pečenie klasickým spôsobom, pečenie v užšom zmysle)
pečenie na panvici (ak je množstvo tuku na panvici vyššie, ide už o vypráženie)
grilovanie (pečenie na rošte a pečenie na ražni)
pečenie vo fólii
pečenie na anglický spôsob
pečenie v konvektomate
gratinovanie

Externé odkazy 

[http://www.souukrbu.cz/upload/files/Tepelne upravy potravin, K. Mrvova.pps]
 (slovenský preklad ; v preklade sú chyby: roasting nie je "praženie", ale pečenie iné než v trúbe či na grile; baking nie je "pečenie", ale len pečenie klasickým spôsobom; slovenskému termínu "pečenie" v texte zodpovedá nadpis dry-cooking methods).

Pozri aj 
varenie
dusenie
vyprážanie

Referencie
Katapult (rozlišovacia stránka)

Katapult môže byť:
 typ stroja používaný ako zbraň na vystreľovanie kameňov alebo iných vecí, pozri katapult
 česká hudobná skupina, pozri Katapult (skupina)
Georges Simenon

Georges Simenon celým menom Georges Joseph Christian Simenon (* 13. február 1903, Liège, Belgicko – † 4. september 1989, Lausanne, Švajčiarsko) bol belgicko-francúzsky spisovateľ detektívnych a psychologických románov.

Bol tvorcom postavy komisára Maigreta. Napísal 425 románov a viaceré krátke príbehy, z ktorých bola väčšina aj sfilmovaná. Jeho diela boli preložené do 50 jazykov. Patrí tak k najviac publikovaným spisovateľom 20. storočia.

Pre noviny začal písať ako 16 ročný. Neskôr odišiel do Paríža aby sa stal spisovateľom. Od roku 1923 do 1933 napísal viac ako 200 kníh pod 16 pseudonymami. Pod jeho vlastným menom vyšla až kniha Pietr-le-Letton (1929), kde prvýkrát predstavil postavu parížskeho komisára Maigreta.

Ocenenie 
 1966, Grand Master Award

Zdroj 
 "Simenon, Georges." Encyclopædia Britannica. Ultimate Reference Suite. Chicago: Encyclopædia Britannica, 2009.

Belgickí spisovatelia
Spisovatelia detektívok
Osobnosti na švajčiarskych poštových známkach
Osobnosti z Liège
Kompót

Kompót označuje ovocie, ktoré je žiadúcim spôsobom tepelne spracované.

Delenie 
Kompóty bývajú čerstvé alebo uskladnené v pohároch či plechovkách. Vo veľkovýrobniach sú spravidla kompóty vyrábané v plechovkách, do pohárov sa ovocie zavára v domácej výrobe. Čerstvý kompót nie je konzervovaný a je určený pre rýchlu konzumáciu.

Výroba kompótu 
Ovocie sa podľa druhu očistí a upraví. Ak ide o väčšie ovocie, je potrebné ho rozrezať. Umiestni sa do hrnca, zaleje sa vodou s pridaným cukrom či umelými sladidlami (je možné pridať i niektoré korenie ako napr. škorica alebo klinčeky) a varí sa až do doby požadovanej konzistencie.

Postup zavárania kompótu 
Ovocie sa očistí a naukladá do pohára, kde sa zaleje vodou. Je možné pridať požadované množstvo cukru alebo umelého sladidla pre diabetikov. Pohár sa pevne uzavrie kovovým viečkom. Umiestni sa do do vhodného hrnca, najlepšie špeciálneho hrnca na zaváranie, kde sa ohrieva na teplotu minimálne 85 °C a pri tejto teplote sa drží aspoň 20 minút. Po tejto dobe by ovocia malo byť konzervované (pasterizované) a dobre chránené i niekoľko rokov pred faktormi ohrozujúcimi jeho kvalitu. Takto zavarené ovocie sa označuje ako zaváranina.

Či je zaváranina správne zavarená sa zistí tak, že viečkom nemožno pootočiť, v pohári nie je pena (po spätnom nasatí vzduchu) a viečko nie je vypučené (v pohári je podtlak).

Konzumácia 
Čerstvý kompót sa konzumuje teplý pre zahriatie alebo studený pre osvieženie. Je možné ho naďalej spracovávať napríklad do dezertov alebo miešaných nápojov.

Zdroj

Iné projekty

Potraviny
Ovocné potraviny
Comodoro Rivadavia

Comodoro Rivadavia je dôležitý prístav a centrum priemyslu na pobreží Atlantického oceánu v provincii Chubut, v južnej Argentíne. Je hlavným mestom departmentu Escalante a najväčším mestom provincie. Pri sčítaní ľudu v roku 2010 malo mesto 175 196 obyvateľov. Mesto bolo založené v roku 1901.

Referencie

Iné projekty

Externé odkazy 
 Stránka mesta
 IFAM-Štatistické údaje 
 LiveArgentina.com - Informácie o meste 

Mestá v provincii Chubut
Prístavné mestá v Argentíne
Pavel Kříž (herec)

Pavel Kříž (* 18. apríl 1961, Brno) je český herec a psychoterapeut. Po svojej emigrácii najprv do Veľkej Británie a odtiaľ neskôr do Kanady v roku 1988 vyštudoval univerzitu vo Vancouveri. 

Jeho najznámejšia rola je Štěpán vo filmoch Dušana Kleina o Básnikoch. Zahral si hlavnú rolu aj v ďalšom Kleinovom filme Andělské oči. Vďaka Dušanovi Kleinovi sa opäť začiatkom 90. rokov 20. storočia vrátil späť do Česka a venuje sa svojej pôvodnej hereckej profesii. V súčasnej dobe je členom činohry Národného divadla v Prahe.

Filmografia
 1981: Zahradka dětí
 1981: Kopretiny pro zámeckou paní
 1981: Jak svět přichází o básníky
 1983: Zámek Nekonečno
 1983: O statečném kováři
 1983: Levé křídlo
 1984: Noc smaragdového měsíce
 1984: Jak básníci přicházejí o iluze
 1984: Atomová katedrála
 1987: Jak básníkům chutná život
 1992: Hříchy pro pátera Knoxe
 1993: Konec básníků v Čechách
 1993: Andělské oči
 1997: Zdivočelá země
 1997: První a poslední
 1997: Motel Anathema
 1998: Stůj, nebo se netrefím
 1998: Sleeping Dogs
 1998: Mladý chemik
 1998: Lolinka a kníráč
 1999: Stav bez tíže
 1999: Píseň o lítosti
 1999: Pán hradu
 1999: Maigret a mrtvý tulák
 1999: Hotel Herbich
 1999: Červený Bedrník
 2000: The Summer of My Deflowering
 2000: Powers
 2000: Na zámku
 2000: Duna
 2001: Žabák
 2001: Vzkříšení
 2001: Vůně vanilky
 2001: Přízraky mezi námi
 2001: Naše děti
 2001: Deník Anne Frankové (Anne Frank: The Whole Story)
 2001: Adam a Eva 2001
 2002: O svatební krajce
 2002: Doktor Živago
 2003: Nemocnice na kraji města po dvaceti letech
 2003: Malvína
 2003: Kobova garáž
 2003: Jak básníci neztrácejí naději
 2003: I ve smrti sami
 2003: Děti planety Duna
 2004: Zbojníci
 2004: In nomine patris
 2005: Ulice
 2005: Psí kus
 2005: Náves
 2006: Škola Na Výsluní
 2006: Srdeční záležitost
 2006: Past na Ježíška
 2006: Hranice
 2006: 100 + 1 princezna
 2007: Trapasy
 2007: Škola ve mlejně
 2008: Sofie a ukradený poklad
 2008: Setkání v Praze, s vraždou
 2008: Než se táta vrátí
 2008: BrainStorm
 2009: A Son's War
 2009: První krok
 2009: Odsúdené
 2009: Nedodržaný sľub
 2009: Kněžna Libuše
 2009: Ať žijí rytíři
 2012: Šťastný smolař
 2012: Dvanáct měsíčků 
 2015: Korunní princ 
 2016: Lída Baarová 
 2016: Jak básníci čekají na zázrak

Žijúci ľudia
Osobnosti z Brna
Českí divadelní herci
Českí filmoví herci
Českí televízni herci
Českí emigranti a exulanti
Charles Eric Leiserson

Charles Eric Leiserson (* 10. november 1953) je americký informatik a profesor na Massachusetts Institute of Technology. Špecializuje sa na teóriu paralelných výpočtov, distribuované výpočty a ich praktické aplikácie. Pre účel takýchto výpočtov vyvinul viacvláknový programovací jazyk Clik. Je tiež spoluautorom (spolu s Thomasom H. Cormenom, Ronaldom Rivestom a Cliffordom Steinom) populárnej učebnice algoritmov Introduction to Algorithms (Úvod do algoritmov). Na MIT tiež vedie rovnomenný kurz.

Referencie

Externé odkazy 

 Osobná stránka na MIT
 Videoprednášky z úvodu do algoritmov (Introduction to Algorithms) (Leiserson prednáša spolu s Erikom Demaineom)
 Zoznam skladieb, ktorý Charles Leiserson zostavil pre svoje vystúpenie v rozhlasovom programe Dinnertime Sampler 27. októbra 2004

Narodenia v 1953
Informatici USA
Rafael Correa

Rafael Vicente Correa Delgado (* 6. apríl 1963, Guayaquil, Ekvádor) je od roku 2007 ekvádorským prezidentom. Correa bol znovu zvolený za prezidenta v roku 2009. Je tiež humanista a kresťan. V roku 1987 začal študovať ekonómii na Universidad Católica de Santiago de Guayaquil a neskôr študoval na Université catholique de Louvain, Belgicko. V roku 1999 získal na MIT magisterský titul a v roku 2001 doktorát na University of Illinois at Urbana-Champaign. V roku 1992 sa oženil s Anne Malherbovou. Majú tri deti.

Iné projekty

Externé odkazy 
 Gobierno Nacional de la República del Ecuador
 Oficiálna webstránka

Narodenia v 1963
Prezidenti Ekvádoru
Luxor (Egypt)

Luxor () je aktuálny názov jedného z najstarších a najvýznamnejších  miest Egypta, ktoré leží asi 700 kilometrov južne od Káhiry.

Najstarší známy názov bol Veset (), zo začiatku malé mesto na Níle. V polovici 16 stor. pred Kr. sa stalo základňou pre oslobodzujúci boj Egypťanov proti Hyksósom. Po víťaznej vojne sa stalo dôležitým náboženským a správnym strediskom a hlavným mestom novej zjednotenej ríše. Mesto je postavené v súlade s pravidlami egyptského náboženstva: východ slnka je symbolom zrodenia, resp. života, západ je symbolom smrti. Preto všetky chrámy, obytné domy a iné budovy slúžiace živým boli postavené na východnom brehu Nílu. Západný breh bol pohrebiskom, sú na ňom situované významné miesta ako napr. údolie kráľov, údolie kráľovien, chrám kráľovnej Hatšepsut a iné. 
Karnak je názov slávneho kláštora vo Vesete.

V súčasnosti je Luxor významným turistickým centrom.

Iné projekty 

Chrámy v starovekom Egypte
Archeologické lokality v Egypte
Mestá v Egypte
Sídla na Níle
Henrieta Kecerová

Henrieta Kecerová (* 14. júl 1973, Košice) je slovenská herečka.

Absolvovala štúdium na Konzervatóriu v Košiciach. Je členkou činohry Štátneho divadla Košice, v ktorom pôsobí od roku 1991.

Filmografia 
 2000: Ako divé husi
 2007: Mafstory
 20092010: Odsúdené
 2009: Mafstory
 2009: Ordinácia v ružovej záhrade
 2011: Aféry
 20142015: Chlapi neplačú

Referencie

Externé odkazy 

 
 
 Henrieta Kecerov na dabingforum.sk

Slovenské divadelné herečky
Slovenské filmové herečky
Slovenské televízne herečky
Členovia Štátneho divadla Košice
Osobnosti z Košíc
Pyramída Nubcheperreho Antefa

Pyramída Nubcheperreho Antefa je kráľovská hrobka, ktorá leží na území kráľovského pohrebiska 17. dynastie v lokalite Dra Abú en-Naga, neďaleko Karnaku v Egypte.

Pyramídu postavil faraón Nubcheperre Antef,  panovník hornoegyptskej 17. dynastie (okolo 1630–1540 pred Kr.), vládnucej z Vasetu (). Dnes je takmer zničená. Mala príkrejšie steny, ktoré boli omietnuté a natreté na bielo. V chodbe vedúcej do podzemných priestorov sa našiel fragment sochy neznámeho panovníka, ktorý pravdepodobne pochádza až z obdobia 18. dynastie. Pohrebná komora pod pyramídou je vytesaná do skalného masívu. Pred pyramídou ešte koncom 19. storočia stáli dva menšie obelisky s kráľovskými menami. Podľa opisu miestnych obyvateľov, ktorí objavili hrobku v roku 1827 a našli ju pravdepodobne v stave z obdobia 20. dynastie, bola v komore nájdená múmia kráľa. Tá bola uložená v rakve a následne v sarkofágu, vytesaného na mieste zo skaly. Okolo tela bola nájdená pohrebná výbava, napr. luky so šípmi alebo zlaté insígnie. Význam pyramídy spočíva v tom, že je prvou bezpečne identifikovanou hrobkou z obdobia 17. dynastie.

Mariette zbežne skúmal okolie pyramídy, nezaznamenal však jej pozostatky. Bol to on, kto rozhodol odviesť obelisky stojace pred pyramídou do Káhiry, počas dopravy po Níle však oba vďaka nehode klesli na riečne dno. Od konca roku 1991 nekropolu v Dra Abú en-Naga úspešne skúma misia Nemeckého archeologického inštitútu pod vedením Daniela Poltza. Objavili ďalšie tri alebo štyri podobné hrobky vytesané do skaly, nad ktorými sa týčia kopy nepálených tehál, čo môžu byť pozostatky ďalších pyramíd z rovnakého obdobia.

Referencie

Literatúra

Pozri aj 
 Zoznam egyptských pyramíd
 Lepsiusov zoznam pyramíd

Externé odkazy 
 Dra' Abu el-Naga/Western Thebes, kapitola „Current Work“, odsek „Area H“ – článok o najnovších nálezoch Nemeckého archeologického inštitútu v oblasti, , dost. 

Pyramídy v Egypte
Ronald Rivest

Ronald Linn Rivest (* 1947, Schenectady, New York, USA) je americký informatik. Profesor informatiky na Massachusetts Institute of Technology. Zaoberá sa najmä kryptológiou a informačnou bezpečnosťou. Je nositeľom Turingovej ceny.

Práca 

Rivest je spolutvorcom šifrovacieho algoritmu RSA (spolu s Adim Shamirom a Leonardom Adlemanom), vynálezcom symetrických šifrovacích algoritmov RC2, RC4 a RC5 a spoluvynálezcom RC6. "RC" v názvoch týchto algoritmov znamená Rivest Cipher (Rivestova šifra), prípadne Ron's code (Ronov kód). Šifra RC3 bola prelomená, podobne algoritmus RC1 nikdy nebol publikovaný. 

Je tiež autorom kryptografických hašovacích funkcií MD2, MD4, MD5 a MD6.

V roku 2006 publikoval svoj volebný systém ThreeBallot, ktorý umožňuje voličovi ubezpečiť sa, že jeho hlas bol započítaný, na druhej strane však neobmedzuje súkromie voliča. 

Ronald Rivest je tiež spoluautorom učebnice algoritmov Introduction to Algorithms (Úvod do algoritmov).

Ocenenia 

Ronald Rivest je držiteľom viacerých významných vedeckých ocenení, pravdepodobne najvýznamnejším z nich je Turingova cena, ktorú získal v roku 2002 spolu s Adim Shamirom a Leonardom Adlemanom za šifrovanie pomocou verejného kľúča.

Iné projekty

Externé odkazy 
 Osobná stránka Ronalda Rivesta na MIT 
 Článok o volebnom systéme ThreeBallot 
 Zoznam publikácií Ronalda Rivesta na DBLP 

Informatici USA
Kryptografi
Držitelia Turingovej ceny
Absolventi Stanford University
Absolventi Yale University
Osobnosti zo štátu New York
František Výrostko

doc. Mgr. art. František Výrostko (* 14. máj 1954, Buzice, okres Košice-okolie) je slovenský herec, dabér a pedagóg. Jeho syn František je kontrabasista, hudobný skladateľ a herec .

Zo života 
V roku 1976 absolvoval štúdium na VŠMU v Bratislave. Odvtedy pôsobil v Slovenskom komornom divadle v Martine až do roku 1992. Od roku 1993 pôsobí opäť až do súčasnosti v SKD. V roku 2008 sa stal jeho riaditeľom. Pôsobí aj ako pedagóg na Fakulte dramatických umení na Akadémii umení v Banskej Bystrici. Spolupracoval aj s Divadlom Jozefa Gregora Tajovského vo Zvolene a divadlom Nová scéna, kde účinkoval v predstavení Na skle maľované. Pôsobí aj v dabingu (najmä pre RTVS). V druhej polovici 80. rokov moderoval detskú reláciu Poďte s nami. Od roku 2008 sa po výberovom konaní stal riaditeľom Slovenského komorného divadla .

Filmografia
 1980: Živá voda
 1980: Návrat kráľovho muža (inscenácia)
 1981: Vták nociar
 1985: Tretí šarkan
 1986: Chlap v dome (TV seriál)
 1990: Keď hviezdy boli červené
 2014: Kolonáda (TV seriál)

Ocenenia
 Cena Literárneho fondu za postavu Tartuffa v inscenácii Tartuffe

Referencie

Externé odkazy 
 Profil - Divadelný ústav, theatre.sk
 Csfd.cz
 Portrét, relácia TA3
 Fero Výrostko: Rodičia ma naučili tešiť sa z každej roboty, myturiec.sme.sk

Slovenskí dabingoví herci
Slovenskí divadelní herci
Slovenskí filmoví herci
Slovenskí televízni herci
Slovenskí televízni moderátori
Slovenskí pedagógovia
Absolventi Vysokej školy múzických umení
Členovia Slovenského komorného divadla
Členovia Divadla Jozefa Gregora Tajovského
Nová scéna
Riaditelia divadiel na Slovensku
Poslanci Žilinského samosprávneho kraja
Osobnosti z Valalík
Cena Literárneho fondu
Česko Slovenská SuperStar

Česko Slovenská SuperStar je interaktívna hudobná súťaž s prvkami reality show, ktorá sa vysielala v Česku a na Slovensku. V súčasnosti sa vysiela pod skráteným názvom SuperStar. V Česku ju vysielala komerčná TV Nova a na Slovensku sesterská televízia Markíza. Táto súťaž vychádza z pôvodnej britskej verzie súťaže Pop Idol, ktorá sa pod viacerými názvami vysiela po celom svete. V Česku aj na Slovensku boli (pod inými názvami) odvysielané 3 ročníky tejto súťaže, v roku 2009 došlo k zlúčeniu týchto verzií z dôvodu zníženia nákladov a zvýšenia atraktivity pre divákov.
Koncept súťaže zostáva podobný predošlým ročníkom súťaží Česko hledá Superstar a Slovensko hľadá SuperStar.

Moderátori

Porota

Finalisti

Sledovanosť 

Podrobnosti pozri pod:
Česko Slovenská SuperStar (2009)
Česko Slovenská SuperStar (2011)
Česko Slovenská SuperStar (2013)
Česko Slovenská SuperStar (2015)
Česko Slovenská SuperStar (2018)
Česko Slovenská SuperStar (2020)
Česko Slovenská SuperStar (2021)

Referencie 

 
Televízne relácie TV Markíza
Televízne relácie v Česku
Hudobné súťaže
Hudobné televízne programy
Walter Lewin

Walter H. G. Lewin (* 29. január 1936 ) je bývalý profesor fyziky na  Massachusetts Institute of Technology.

Vzdelanie a kariéra
Získal doktorát z jadrovej fyziky v roku 1965 na univerzite Technickej univerzite v Delfte (Technische Universiteit Delft) v Holandsku.

Walter Lewin prišiel na MIT v roku 1966 na postdoktorantské štúdium, neskôr sa stal asistujúcim profesorom. Pripojil sa k skupine, ktorá skúmala röntgenové žiarenie hviezd. Spolu s Georgeom W. Clarkom vykonávali výskum kozmických zdrojov röntgenových lúčov pomocou vypustených balónov. Tieto výskumy viedli k objavu piatich nových zdrojov röntgenového žiarenia.

Ocenenia
 W. Buechner Teaching Prize (1988)
 Walter Lewin obdržal ocenenie za excelentnú výučbu na univerzite "2003 Everett Moore Baker Memorial Award for Excellence in Undergraduate Teaching". Niektoré z jeho prednášok sú sprístupnené na webe vo video formáte.

Referencie

Externé odkazy

stránka Waltera Lewina na  MIT
 MIT oddelenie fyziky
kurzy fyziky profesora Lewina

Holandskí fyzici
Fyzici USA
Holandskí astronómovia
Astronómovia USA
Holandskí pedagógovia
Pedagógovia USA
Mamoudou Gazibo

Mamoudou Gazibo (* 1969, Niger) je docent na katedre politológie na Univerzite v Montreale.

Po tom, čo získal doktorát na L'université Montesquieu-Bordeaux IV, získal v postdoktorandskom výskume na Univerzite v Montreale v rokoch 19992000 cenu od Agence Universitaire de la Francophonie. Ako učiteľ a výskumný pracovník komparatívnej politológie uskutočňuje výskum demokratizácie v sub-saharskej Afrike. Skúma úlohu inštitúcií v konsolidácii alebo zlyhaní demokratizácie v Afrike.

Bibliografia 
 Introduction à la politique africaine. Montréal, Presses de l’Université de Montréal, 2006. 264 s.
 Les paradoxes de la démocratisation en Afrique : analyse institutionnelle et stratégique. Montréal, Presses de l’Université de Montréal, 2005. 294 s.
 « Foreign Aid and Democratization : Benin and Niger Compared », African Studies Review, vol. 48, no. 3. december 2005, s. 47-67.
 Avec Jane Jenson : La politique comparée : fondements, enjeux et approches théoriques. Montréal, Presses de l’Université de Montréal, 2004. 324 s.
 « La vertu des procédures démocratiques : élections et mutation des comportements politiques au Niger », Politique africaine, no 92, december 2003.
 « Évolution récente de la politique africaine : les États entre démocratisation et crises », dans Jean-François Rioux (dir.), Interventions de paix en Afrique : Constats et perspectives, Montréal, Les cahiers Raoul Dandurand, 2002, s. 21-38.
 « Le néo institutionnalisme dans l’analyse comparée des processus de démocratisation », Politique et Sociétés, vol 21, no 3, 2002, s. 139-160.
 « La démarche comparative binaire : éléments méthodologiques à partir d’une analyse de trajectoires contrastées de démocratisation », Revue Internationale de Politique Comparée, vol 9, no 3, 2002, s. 427-449.
 « L’Afrique en Politique comparée », Polis, Revue Camerounaise de Science Politique, vol. 8, numéro spécial 2001, 1-17.
 « Existe-t-il un lien entre démocratie et développement économique ? Perspectives théoriques et expériences empiriques », IAPÉTUS, Bulletin de liaison scientifique afro-québécois no. 5, automne 2000, 17-22.
 « Les premières élections locales nigériennes : la décentralisation sur fond de crise », L’Afrique Politique 1999, entre transitions et conflits, Paris, Karthala, 1999, s 147-160.
 « Niger : l’usure progressive d’un régime militaire », Afrique Contemporaine, no 191, La Documentation Française, júl-september 1999, s. 29-42.

Referencie

Externé odkazy 
 Osobná stránka Mamoudou Gazibo na webe katedry politológie na Université de Montréal 

Narodenia v 1969
Nigerskí politológovia
Kanadskí politológovia
Nigerskí univerzitní profesori
Kanadskí univerzitní profesori
Nigerskí publicisti
Kanadskí publicisti
Kanadské osobnosti nigerského pôvodu
Vyučujúci na Université de Montréal
To

To môže byť:
 ukazovacie zámeno
 román S. Kinga, porzi To (King)
Grand Theft Auto: Vice City

Grand Theft Auto: Vice City (označovaná aj GTA: Vice City) je akčná počítačová hra vyvinutá v štúdiách Rockstar North, vydaná firmou Rockstar Games pre PC, PS2 a Xbox. Je štvrtým voľným pokračovaním zo série Grand Theft Auto, zároveň je druhým pokračovaním v 3D prevedení.

Hra zožala obrovský komerčný úspech, získajúc ocenenie "Najlepšie predávajúca sa hra na PS2 roku 2002". Taktiež má status najpredávanejšej hry na americkom trhu k júnu 2006. Hlavná postava je Thomas "Tommy" Vercetti.

Soundtrack 

Rockstar Games po prvýkrát zahrnuli do soundtracku hry dobovú hudbu z 80. rokov, ktorá sa dá počúvať v hre ako voliteľné rádio. V GTA ( Grand Theft Auto) sa dá robiť tak povediac čokolvek (niečo ako "Sandbox)".

Referencie

Externé odkazy 
 Oficiálne stránky hry

Akčné počítačové hry a videohry
Počítačové hry z 2002
Hry pre Xbox
Third-person-shooter
ALICE (raketové palivo)

ALICE je experimentálne tuhé raketové palivo, ktorého výroba má byť jednoduchá a jeho účinky na životné prostredie minimálne. Palivo sa skladá z práškového hliníka a vodného ľadu. Odtiaľ pochádza aj názov, ktorý je spojením chemickej značky hliníka Al a anglického slova pre ľad, teda Al-ice. Na vývoji sa podieľa NASA, AFOSR (Air Force Office of Scientific Research) a university Purdue a Pennsylvania State University. 

Spaľovanie vody s hliníkom bolo skúmané už od šesťdesiatych rokov dvadsiateho storočia. Táto reakcia uvoľňuje relatívne veľké množstvo energie a vyznačuje sa vysokou účinnosťou. ALICE tiež sľubuje možnosť jednotného paliva pre pohon nosných rakiet aj kozmických sond a lodí. Podľa NASA tiež predstavuje ideálne palivo, ktoré bude možné vyrobiť na povrchu Mesiaca alebo Marsu. Prvý štart testovacej rakety poháňanej ALICE sa odohral v auguste 2009.

Externé odkazy

 http://www.nasa.gov/home/hqnews/2009/aug/HQ_09-194_ALICE.html
 http://www.wpafb.af.mil/news/story.asp?id=123164277
 http://www.eurekalert.org/multimedia/pub/16206.php?from=143104
 http://pdf.aiaa.org/preview/CDReadyMJPC09_1980/PV2009_4877.pdf

Raketové palivá
Herman Chernoff

Herman Chernoff (* 1. júl 1923, New York, USA) je americký aplikovaný matematik, štatistik a fyzik. Je bývalým profesorom Massachusetts Institute of Technology, v súčasnosti prednáša na Harvardovej univerzite.

Externé odkazy 

 Profesionálny životopis na stránkach Harvardovej univerzity

Matematici USA
Fyzici USA
Osobnosti z New Yorku
Aplikovaná matematika

Aplikovaná matematika je oblasť matematiky zaoberajúca štúdiom matematických techník typicky používaných pri aplikácii matematiky v nematematických odboroch, prípadne samotným týmto použitím. Mnoho oblastí aplikovanej matematiky má teda silne interdisciplinárny charakter.

K tradičným oblastiam aplikovanej matematiky patria napríklad numerická matematika, optimalizácia, finančná matematika, operačná analýza, poistná matematika, biomatematika, matematická fyzika, teória hier, teória chaosu, teória katastrof, matematické modelovanie, či dynamické systémy.

Niekedy sa sem zaraďujú aj iné disciplíny. Napríklad teoretická informatika, či štatistika sú niekedy považované za súčasť aplikovanej matematiky, inokedy za samostatné disciplíny. Medzi aplikovanú matematiku sa niekedy zaraďujú aj teória grafov, či kryptológia.

 
Matematika
Bell Challenge

Bell Challenge je ženský profesionálny tenisový turnaj, ktorý sa hrá v kanadskom meste Quebec na tvrdom povrchu v hale. Od roku 1993 do roku 2008 bol tento turnaj zaradený ako Tier III do okruhu WTA.  Od roku 2009 figuruje ako WTA International.

Víťazky turnaja

Dvojhra

Štvorhra

Externé odkazy 
 Oficiálna stránka turnaja

 
Tenisové turnaje v Kanade
WTA Tour
Martin Lewis Perl

Martin Lewis Perl (* 24. jún 1927, New York, USA – † 30. september 2014, Palo Alto, Kalifornia, USA) bol americký fyzik.  Jeho rodičia boli židovskí emigranti z vtedajšej ruskej časti Poľska.

V roku 1995 dostal Nobelovu cenu za fyziku za objav tauónu.

Referencie

Externé odkazy 
 Nobelova cena
 Biografia

Nositelia Nobelovej ceny za fyziku
Fyzici USA
Fyzici židovského pôvodu
Osobnosti USA židovského pôvodu
Nositelia Nobelovej ceny z USA
Absolventi Kolumbijskej univerzity
Osobnosti z New Yorku
Bell Challenge 2008

Bell Challenge 2008 sa konal v dňoch 27. október – 2. november v kanadskom Quebecu v hale na kurtoch s tvrdým povrchom. Rozpočet turnaja bol 175 000 USD. Víťazkou dvojhry sa stala Ruska Nadežda Petrovová. Bolo to jej deviate turnajové víťazstvo na okruhu WTA. Víťazkami štvorhry sa stal nemecko-americký pár Anna-Lena Grönefeldová a Vania Kingová, ktorý vo finále porazil americko-thajský pár Jill Craybasová, Tamarine Tanasugarnová.

Víťazi

Dvojhra žien 

 Nadežda Petrovová vs.  Bethanie Matteková-Sandsová 7:5, 6:1

Štvorhra žien 

 Anna-Lena Grönefeldová /  Vania Kingová vs.  Jill Craybasová /  Tamarine Tanasugarnová 7 – 63 6 – 3

Externé odkazy 
 Oficiálna stránka turnaja

 
Bell Challenge
WTA Tour 2008
Šport v Quebecu (meste)
2008 v Kanade
Ruská sovietska federatívna socialistická republika

Ruská sovietska federatívna socialistická republika (skratka: RSFSR; ; iné názvy pozri dole a pozri aj Sovietske Rusko) bola prvá socialistická krajina na svete. Vznikla na troskách Ruského impéria, oslabeného prvou svetovou vojnou a vnútornými sociálnymi a ekonomickými problémami, ktoré vyústili do demokratickej februárovej revolúcie v roku 1917. Časť radikálnych socialistov, pod vedením boľševickej strany 7. novembra 1917 (25. októbra podľa juliánskeho kalendára) zvrhlo dočasnú vládu počas tzv. októbrovej revolúcie. Boľševici pod vedením V.I. Lenina rýchlo umlčali, zatkli, zlikvidovali alebo vyhnali politickú opozíciu a upevnili svoje pozície. Ukončili vojnu s Nemeckom a Rakúsko-Uhorskom uzavretím separátneho mieru (brestlitovský mier). V tajnosti popravili cársku rodinu Mikuláša II. a čelili občianskej vojne, ktorá sa rozhorela po celej krajine ako odpor voči ich vláde. V rokoch 1922 až 1991 bola Ruská sovietska (federatívna) republika súčasťou Zväzu sovietskych socialistických republík (ZSSR). Po jeho rozpade sa stala nezávislým štátom a od 25. decembra 1991 nesie dnešný názov – Ruská federácia.

Názvy 
 7. november 1917 – 19. júl 1918: Rusko, Ruská republika, Ruská federatívna republika, Sovietska republika Ruská, Ruská sovietska republika, Ruská socialistická sovietska republika, Ruská socialistická federatívna sovietska republika, Ruská federatívna sovietska republika, Sovietska socialistická republika, Ruská sovietska federatívna socialistická republika
 19. júl 1918 – 5. december 1936: Ruská socialistická federatívna sovietska republika
 5. december 1936 – 25. december 1991: Ruská sovietska federatívna socialistická republika

Republiky Sovietskeho zväzu
Dejiny Ruska
Zaniknuté štáty
Zaniknuté štáty Európy
Guangzhou International Women’s Open

Guangzhou International Women’s Open je ženský profesionálny tenisový turnaj, ktorý sa hrá v čínskom meste Guangzhou na otvorených dvorcoch s tvrdým povrchom. Od roku 2004 do roku 2008 bol tento turnaj zaradený ako Tier III do okruhu WTA. Od roku 2009 figuruje ako WTA International.

Víťazky turnaja

Dvojhra

Štvorhra

Externé odkazy 
 Oficiálna stránka turnaja

 
Tenisové turnaje v Číne
WTA Tour
Sigbert Heister

Sigbert gróf von Heister (* 1646, Kirchberg an der Raab, Rakúsko - † 22. február 1718, Kirchberg an der Raab) bol rakúsky gróf a cisársky poľný maršal.

Životopis 
Sigbert Heister sa stal veliteľom armády, kráčajúc v šľapajach svojho otca Gottfrieda (pochádzal z kraja Friuli - Giulia, 1609 - 1679), ktorý bol podpredsedom cisárskej vojenskej rady.

Heister bojoval proti Osmanskej ríši v roku 1683 neďaleko Viedne, V roku bol 1686 povýšený na generálmajora. V roku 1697 sa zúčastnil v Sedmohradsku významnej bitky proti Osmanom, ktorým velil sultán Mustafa II. na rieke Tise, neďaleko Zenty. Sigbert Heister pod velením princa Eugena Savojského velil pravému krídlu. V roku 1703 bojoval v Bavorsku a Tirolsku, kde potlačil sedliacke povstanie. V roku 1704 bol povýšený na poľného maršala a menovaný najvyšším veliteľom na území dnešného Slovenska. Bojoval proti kuruckým povstalcom. 26. decembra 1704 sa mu podarilo dosiahnuť víťazstvo nad kurucmi v bitke pri Trnave. Jeho straty však o tretinu prevyšovali straty jeho nepriateľa. Po bitke prikázal všetkých ranených a chorých povstalcov, ktorých našli jeho vojská v meste, nemilosrdne popraviť. Neskôr bol povolaný do Talianska. Odtiaľ ho cisársky dvor vyslal bojovať proti povstaleckým vojskám Františka II. Rákociho.

Dňa 4. augusta  1708 sa zúčastnil ako hlavný veliteľ bitky pri Trenčíne, kde proti kuruckej prevahe dosiahol spolu s generálom Jánom Pálffim rozhodujúce víťazstvo. Po bitke v Trenčíne dobýjal jeden povstalecký hrad za druhým, (od leta 1709 cisárske vojská ovládali celý Liptov) až kým nebol podpísaný Satmársky mier 1. mája 1711. 

V roku 1716 velil v protitureckej bitke v Banáte a v roku 1717 velil v bitke pri Belehrade, v ktorej padol aj jeho syn.

Heister bol neoblomným vo vykonávaní trestných drakonických rozsudkov po dosiahnutých víťazstvách. Rozhodne zaujímal a podporoval radikálny postoj Viedenského dvora k  rekatolizácii Uhorska. Všade, kde sa objavil odoberal protestantom cirkevné stavby a prinavracal ich katolíkom. Jeho rodinné sídlo zámok Kirchberg an der Raab v Štajersku v roku 1704 prešiel významnou prestavbou a je považovaný za jednu z najkrajších barokových stavieb vo východnom Štajersku. V okolí obce založil Heister niekoľko rybníkov a začal chovať dobytok i kone. 

Od roku 1876 nesie jedna z ulíc 20. mestského obvodu vo Viedni meno "Heistergasse".

Literatúra 
 KLUBERT, Tomáš: Postrach kurucov : Siegbert Heister - nemilosrdný cisársky vojvodca. In: História, r. X., 2010, č. 5-6, s. 70-75.

Referencie

Externé odkazy 
Rodisko S.Heistera 
bitka pri Zente

Narodenia v 1646
Úmrtia 22. februára
Úmrtia v 1718
Rakúske vojenské osobnosti
Rakúski šľachtici
Osobnosti z okresu Südoststeiermark
Karosa B 932

Karosa B 932 je model mestského autobusu, ktorý vyrábala spoločnosť Karosa Vysoké Mýto v rokoch 1997 až 2002. Ide o nástupcu typu Karosa B 732.

Konštrukcia 

Autobus B 932 je konštrukčne i dizajnovo zhodný s modelom B 931; oba typy boli vyrábané súbežne. Ide o dvojnápravový autobus s polosamonosnou karosériou panelovej konštrukcie a motorom umiestneným za zadnou nápravou. Tá pochádza od firmy PPS Detva, zatiaľ čo prednú s nezávisle zavesenými kolesami vyrobil podnik LIAZ. Jedinou zmenou oproti typu B 931 je použitie mechanickej prevodovky, vďaka nej môžu býť autobusy B 932 používané i na prímestských linkách. Zadné i predné čelo je na rozdiel od vozidiel rady 700 zaoblené, je vytvorené z kostry zo zváraných profilov a sklolaminátového panelu. Sedačky v interiéri sú plastové a potiahnuté látkou. Pre cestujúcich sú určené troje dvojkrídlové výklopné dvere v pravom boku karosérie (tie predné sú užšie než dvoje ostatné). Za strednými dvermi sa nachádza priestor pre kočík.

Od roku 1999 boli vyrábané autobusy v modifikácii B 932 E. Zmeny boli rovnaké ako u typu B 931 E: systémy ABS a ASR, odlišná predná tuhá náprava LIAZ a znížená podlaha v prednej časti autobusu o .

Výroba a prevádzka 

Prímestské a mestské autobusy B 932 začali byť v Karose vyrábané roku 1997, teda približne rok po začatí produkcie mestských vozidiel B 931. V roku 1999 bola uvedená na trh modifikovaná verzia B 932 E a výroba pôvodnej varianty bola ukončená. Posledné autobusy verzie B 932 E opustili brány Karosy v roku 2002.

Typ B 932 je rozšírený po celom Česku i Slovensku predovšetkým u dopravcov prevádzkujúcich MHD. Spolu s autobusmi B 931 tak B 932 úspešne nahradili, alebo doplnili staršie typy B 731 a B 732. V prevádzke je vo veľkých počtoch doteraz.

Iné projekty

Externé odkazy 
 Článok s fotografiami o pražských autobusoch B 932
 Fotogaléria ostravských autobusov B 932
 Fotografie dopravy - Karosa B 932 Banská Bystrica
 Dopravný podnik mesta Žiliny - Karosa B 932

Autobusy Karosa
Puerto Santa Cruz

Puerto Santa Cruz je malé prístavné mesto v provincii Santa Cruz na juhu Argentíny. Je administratívnym centrom departmentu Corpen Aike. Pri sčítaní ľudu v roku 2010 malo mesto 4 431 obyvateľov.

Poloha 
Leží na južnej strane delty rieky Santa Cruz, ústiacej do Atlantického oceánu, vo vzdialenosti 40 kilometrov od mesta Comandante Luis Piedra Buena a 16 kilometrov od Punta Quilla, ktoré je bezprostredne pri Atlantickom oceáne.

Dejiny 
V roku 1862 prišli na miesto anglikánski misionári, ktorí sa snažili rozšíriť kresťanstvo medzi miestnymi indiánmi z kmeňa Tehuelchekov. Misionári sa usadili kúsok na západ od súčasného mesta, no po roku neúspešných snáh miesto opustili. 1. decembra 1878 sa na mieste vylodili argentínske oddiely pod velením Luisa Py a založili osadu. Tento dátum je v súčasnosti považovaný za deň založenia mesta. V roku 1884 bola táto osada vyhlásená za hlavné mesto územia nazývaného Territorio Nacional de Santa Cruz. Ale už v roku 1888 bolo hlavné mesto guvernérom presunuté do mesta Río Gallegos. Toto rozhodnutie v roku 1898 potvrdila aj federálna vláda.

Demografia 
 Populácia v roku 1991: 2 858 obyvateľov (INDEC).
 Populácia v roku 2001: 3 397 obyvateľov (INDEC), z toho 49,8% žien a 50,2% mužov.

Referencie

Iné projekty

Externé odkazy 
 Stránka mesta

Mestá v provincii Santa Cruz
Prístavné mestá v Argentíne